Antanas Mekys

Antanas MEKYS (naskiĝis la  en Vilūnaičiai, distrikto Pakruojis, mortis la 17-an de Junio, 2015, en Vilnius, enterigita en tombejo Kairėnai) estis ekonomikisto, esperantisto, Honora Membro de UEA (ekde 2003).

Vivo 
A. Mekys finis Instruistan Seminarion en Šiauliai (1940) kaj Ekonomikan fakultaton de Vilna Universitato (1946). Post universitataj studoj li dum kvar jaroj lektoris en ĉi tiu universitato, poste ĝis la emeritiĝo en 1984 laboris kiel supera ekonomikisto en Ŝtata Komitato pri Planado en Vilnius.

Esperantista agado 
Pri Esperanto A. Mekys ekinteresiĝis en 1933, tamen serioze la lingvon eklernis en 1959, kiam en Vilnon venis eminenta estona kursgvidanto Aleksandr Siitam.
En 1965 A. Mekys komencis gvidi E-kursojn en Vilna Sindikata Kulturpalaco kaj en Respublika Instruista Domo. Tie li fondis E-klubon (1969 ) kaj gvidis ĝin. Aŭtune 1974 nova direktoro de Instruista Domo forprenis ejon kaj la klubo ĉesis funkcii.
Kiel instruisto li pleje aktivis en la jaroj 1969-1974 kaj 1981-1986. Entute A. Mekys instruis en pli ol 20 E-kursoj por komencantoj kaj daŭrigantoj. Li organizis ankaŭ korespondan kurson de Esperanto (1970), preparis por ĝi lecionaron Paroliga koresponda kurso de Esperanto. Tiun kurson finis pli ol 100 personoj.
Dum 1971-1973 A. Mekys verkis koncizajn 12-lecionajn E-kursojn por naŭ distriktaj gazetoj. En 1972 kaj dum 1988-1991 respublika monata revuo Moksleivis (Lernanto) publikigis E-lecionojn de A. Mekys. Li verkis tri diversspecajn E-lernolibrojn – por lernantoj, por klubkursanoj kaj por junularo. Dum soveta periodo oni ne eblis presi tiujn lernolibrojn en eldonejoj kaj ili estis presataj (multobligataj) ekstercenzure (neleĝe). Entute estis disvenditaj pli ol 6000 tiamaniere neleĝe presitaj lernolibroj.En 1974 A. Mekys preparis kaj kun aliaj surbendigis sonkurson de Esperanto por memstara lernado Ok konversacioj pri la lingvo Esperanto  kaj disvastigis ĝin tra tuta Litovio.
A. Mekys preparis kaj eldonis ses libretojn Esperanto en Litovio (1997-2000) pri historio de E-movado en Litovio. En 2001 aperis lia plej solida lernolibro de Esperanto por litovoj ( eldonejo Alma Littera, Vilnius). Pri sia sperto de E-instruado A. Mekys publikigis serion de artikoloj Kiel mi lernis kaj instruis Esperanton (Litova Stelo, 1995-1996) kaj samtitolan broŝuron. Li publikigis lernilon de Esperanto Esperanta poŝlernilo.
Li estas aŭtoro de kelkaj poeziaj libretoj en Esperanto kaj en litova lingvoj.
A. Mekys aktive partoprenis en 9 BET-oj, E-tendaroj en Uzbekio kaj Moldavio, E-aranĝoj en Pollando (1974), Hungario (1959), tiutempa Ĉeĥoslovakio (1967)

Verkoj 
 Rajonų ekonominio ir socialinio vystymo planavimas ("Planado de ekonomika kaj sociala evoluo en distriktoj", 1979)
 ABC metodilo de esperanto
 Kurso de esperanto (1970)
 Paroliga koresponda kurso de Esperanto
 Kurso de esperanto (Koresponda paroliga) 3a eld., (1991)
 Esperanto kalbos vadovėlis ("Lernolibro de Esperanto", 1990)
 Esperanto en Litovio, parto 1, (1997)
 Esperanto en Litovio, parto 2, (1998)
 Esperanto en Litovio, parto 3, (1998)
 Esperanto en Litovio, parto 4, (1999)
 Esperanto en Litovio, parto 5, (2000)
 Esperanto en Litovio, parto 6, (2000)
 Esperanto (Poŝa lernilo) (2001)
 Esperanto kalbos vadovėlis = Lernolibro de Esperanto (2001)
 Kiel mi lernis kaj instruis Esperanton (2001)
 Fore de Parnaso (2002)
 Labirinto (Por kanti kaj deklami) (2005)
 Labirinto (Por kanti kaj deklami, renovigita versaĵara, 2007)
 Pardonu min Muzo (1997, 2a alplenigita eldono 2000)
 Eilėraščiai sau ("Versoj al si", 2005)
 Tarsi sapnas ("Kvazaŭ sonĝo", versoj, 2005)

Distingoj 
 Dankleteroj de Respublika Kulturpalaco de Sindikatoj
 Dankletero de Litova Esperanto-Asocio okaze de 80-jariĝo (1997)
 Honora Membro de UEA (2003)

Referencoj 

Litovaj esperantistoj
Litovaj ekonomikistoj